                                                 KÚPNA ZMLUVA č. xxxx  (Návrh)
uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov

na Časť I.
                              alebo
                    na Časť II. 
                         alebo 
       na Časť III.
             alebo
        na Časť IV.
(uchádzač vyberie tú časť, za ktorú predkladá ponuku;
zmluvu predkladá uchádzač za každú časť samostatne)

(ďalej len „zmluva“)

                                                                     Článok I.
                                                               Zmluvné strany
1. Zmluvné strany
1.1 Kupujúci:	 		
Názov:			Vysoká škola múzických umení v Bratislave
Sídlo: 	 		Ventúrska 3, 813 01 Bratislava                                                                            
Štatutárny orgán: 	doc. Mária Heinzová, ArtD., rektorka Vysokej školy  múzických umení 
                                   v Bratislave
IČO: 			00397431	
IČ pre DPH:               	SK2020845200
DIČ:                     	2020845200
Bankové spojenie:     	Štátna pokladnica Bratislava
Číslo účtu: 	            SK93 8180 0000 0070 0024 1930
SWIFT:		SPSRSKBAXXX
(ďalej len „kupujúci“)

1.2 Predávajúci: 
Názov:
Sídlo:
Štatutárny orgán:
IČO:
IČ pre DPH:
DIČ:
Bankové spojenie:
Číslo účtu (IBAN):
Zapísaný v obchodnom/živnostenskom registri:  
(ďalej len „predávajúci“)

(kupujúci a predávajúci ďalej spolu aj ako „zmluvné strany“)
                                                                      Článok II.
                                                              Úvodné ustanovenia

1. Táto zmluva je uzavretá ako výsledok nadlimitnej súťaže realizovanej na základe § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

2. [bookmark: _Hlk64903218]Vzájomné vzťahy zmluvných strán sa riadia zákonom č. 513/1991 Zb. ‐ Obchodný zákonník v znení neskorších predpisov (ďalej len „Obchodný zákonník“), zákonom č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“), vyhláškou Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“), a zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
                                                                        Článok III.
                                                                    Predmet zmluvy

1. Predmetom tejto kúpnej zmluvy je záväzok predávajúceho dodať kupujúcemu tovar „Edukačné centrum 3D priestorovej  zvukovej platformy Dolby Atmos - realizácia, prezentácia“, ktorého cenová špecifikácia je uvedená v Prílohe  č. 1 k tejto zmluve (ďalej len „tovar“), a previesť na neho vlastnícke právo k dodanému tovaru a záväzok kupujúceho riadne dodaný tovar prevziať a zaplatiť zaň cenu podľa článku V. tejto zmluvy.

2. Predmet zmluvy zahŕňa:
a) dodanie tovaru podľa prílohy č.1 k tejto zmluve, (príslušná časť, za ktorú uchádzač ponuku predkladá),
b) dopravu tovaru do miesta sídla kupujúceho,
c) vynesenie tovaru na miesto konečnej inštalácie,
d) inštaláciu tovaru v kinosále Filmovej a televíznej fakulty Vysokej školy múzických umení, ktorá sa nachádza na Svoradovej ulici 2A v Bratislave na .... poschodí,
e) odstránenie obalového materiálu tovaru z priestorov kupujúceho na základe jeho požiadavky a podľa podmienok uvedených v tejto zmluve,
f) zaškolenie zamestnancov kupujúceho, ako s tovarom nakladať, resp. ako tento obsluhovať,
g) odovzdanie certifikátov od dodaného tovaru kupujúcemu v deň dodania tovaru,
h) návod na obsluhu tovaru v slovenskom jazyku,
i) servisné opravy a údržbu tovaru počas platnej záručnej doby, garancia záručného a pozáručného servisu v maximálnej lehote do 72 hodín odo dňa nahlásenia požiadavky na opravu, resp, údržbu zo strany kupujúceho predávajúcemu,  alebo bezodplatne zapožičanie  náhradného „takého istého“ zariadenia, ak by servis trval dlhšiu dobu ako 72 hodín odo dňa nahlásenia požiadavky na opravu, resp, údržbu zo strany kupujúceho predávajúcemu,
j) Hot line,
(ďalej spolu „predmet zmluvy“).

3. Predávajúci sa na základe tejto zmluvy a v rozsahu v nej vymedzenom zaväzuje dodať kupujúcemu tovar v bezchybnom stave a v kvalite I. triedy a všetky s ním súvisiace plnenia v súlade s podrobnou špecifikáciou, ktorá je uvedená v Prílohe č. 1 „Cenová špecifikácia dodávaného tovaru“ tejto zmluvy.
                                                                   Článok IV.
                               Plnenie predmetu zmluvy, miesto plnenia a termín plnenia 

1. Predávajúci sa zaväzuje dodať kupujúcemu tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto zmluvy. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady a dokumentáciu, ktoré sa na dodaný tovar vzťahujú (ako napr. návod na použitie v slovenskom jazyku, technické listy, CE Declaration of Conformity / Vyhlásenia o zhode, Certifikáty akosti, ak sú uplatniteľné a pod.).

2. Predávajúci zabezpečí aj súvisiace služby spojené s dodaním tovaru na miesto dodania, s vyložením v mieste dodania, vynesením na miesto konečnej inštalácie, s odberom a ekologickou likvidáciou obalového materiálu.

3. Súčasťou predmetu zmluvy je aj inštalácia, resp. montáž jednotlivých častí dodávky a ich uvedenie do prevádzky, odskúšanie a predvedenie funkčnosti, zaškolenie zamestnancov kupujúceho s obsluhou a údržbou predmetu zmluvy – svetelný pult. O zaškolení obsluhy, alebo inštalácii resp. montáži a vykonanej funkčnej skúške bude vykonaný zápis, podpísaný oboma zmluvnými stranami.

4. Miestom dodania tovaru je pracovisko kupujúceho – Filmová a televízna fakulta Vysokej školy múzických umení v Bratislave, so sídlom Svoradova 2A, Bratislava:
· Časť I: Edukačné centrum 3D priestorovej zvukovej platformy Dolby Atmos – realizácia, prezentácia DA,
· Časť II: Edukačné centrum 3D priestorovej zvukovej platformy Dolby Atmos – realizácia, prezentácia DA2,
· Časť III: Edukačné centrum 3D priestorovej zvukovej platformy Dolby Atmos – realizácia, prezentácia DA3,
· Časť IV: Edukačné centrum 3D priestorovej zvukovej platformy Dolby Atmos – realizácia, prezentácia DA4.

5. Predávajúci sa zaväzuje dodať tovar kupujúcemu vždy najneskôr do:
a) 60 kalendárnych dní  – Časť I: Edukačné centrum 3D priestorovej zvukovej platformy Dolby Atmos – realizácia, prezentácia DA1,
b) [bookmark: _Hlk73888117]90 kalendárnych dní   – Časť II: Edukačné centrum 3D priestorovej zvukovej platformy Dolby Atmos – realizácia, prezentácia DA2,
c) 60 kalendárnych dní  –  Časť III: Edukačné centrum 3D priestorovej zvukovej platformy Dolby Atmos – realizácia, prezentácia DA3,
d) 60 kalendárnych dní  – Časť IV: Edukačné centrum 3D priestorovej zvukovej platformy Dolby Atmos – realizácia, prezentácia DA4,
odo dňa doručenia samostatnej objednávky na miesto určenia bližšie špecifikované kupujúcim v samostatnej objednávke.

6. Deň a približný čas dodania tovaru predávajúci oznámi kupujúcemu elektronickou poštou na e-mailovú adresu uvedenú v objednávke najneskôr dva pracovné dni vopred.

7. Predávajúci vyhotoví dodací list. Kupujúci po prevzatí tovaru dodací list písomne potvrdí. Kupujúci môže po prevzatí tovaru riadne tovar užívať a predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave, v originálnom balení a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

8. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon č. 315/2016 Z. z.“), ak sa ho povinnosť zápisu do registra partnerov verejného sektora týka. Ak na strane predávajúceho ako zmluvnej strany figuruje skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.

9. Vlastnícke právo k riadne dodanému a prevzatému tovaru prechádza na kupujúceho dňom zaplatenia kúpnej ceny predávajúcemu.

10. V prípade, ak nastane situácia, že ponúknutá cena za niektorú položku je vyššia ako cena zistená kupujúcim (na základe výsledku verejného obstarávania), objednávateľ nemá povinnosť túto položku objednať.

                                                                      Článok V.
                                             Kúpna cena a platobné podmienky

1. Cena za predmet zmluvy vyplýva z ponuky predávajúceho - úspešného uchádzača vo verejnej súťaži a je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov v celkovej výške .........................................Eur bez  dane z pridanej hodnoty (DPH):

· výška DPH 20%...............................................Eur,
· cena za predmet zmluvy spolu s  DPH v celkovej výške...............................................Eur (slovom ..................................................eur, ...... euro centov vrátane 20% DPH).

Cena za predmet zmluvy bude položkovite rozpísaná podľa požiadaviek tovarov jednotlivých častí zákazky, uvedených v Prílohe č. 1 „Cenová špecifikácia dodávaného tovaru“, ktorá je neoddeliteľnou prílohou tejto zmluvy.  

2. V kúpnej cene sú zahrnuté všetky oprávnené náklady predávajúceho na dodanie predmetu zmluvy na miesto určenia, dopravné náklady, poistenie prepravy, balné, colné poplatky, premiestnenia/vynesenia na miesto konečnej inštalácie, atesty a certifikáty od dodaných položiek a materiálov; záručné listy, všetky správy, skúšky, návod na obsluhu v slovenskom jazyku a pod.

3. Zálohové platby ani platbu vopred kupujuci neposkytuje. Úhrada kúpnej ceny sa uskutoční po prevzatí tovaru kupujúcim formou bezhotovostného prevodu na bankový účet predávajúceho uvedeného v čl. I tejto zmluvy. Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry kupujúcemu. Faktúra sa považuje za uhradenú dňom odpísania finančných prostriedkov z účtu kupujúceho.

4. Neoddeliteľnou súčasťou faktúry bude dodací list tovaru potvrdený kupujúcim.

5. Záväzok predávajúceho dodať predmet plnenia, resp. jeho časť podľa tejto zmluvy sa považuje za splnený po inštalácii a odskúšaní základných funkcií predmetu plnenia, resp. jeho časti povereným zástupcom kupujúceho, ktorý inštaláciu a odskúšanie základných funkcií predmetu plnenia potvrdí svojim podpisom a odtlačkom pečiatky na preberacom protokole resp. dodacom liste. Preberací protokol resp. dodací list bude súčasťou predávajúcim následne vystavenej a kupujúcemu doručenej faktúry. V prípade, ak predmet plnenia nebude spĺňať vlastnosti požadované kupujúcim v samostatnej objednávke, kupujúci je oprávnený prevzatie takejto dodávky odmietnuť.

6. Predávajúci je povinný vystaviť faktúru za dodaný predmet plnenia podľa samostatne vystavenej objednávky najneskôr do 5 dní po inštalácii a odskúšaní základných funkcií predmetu plnenia a doručiť ju doporučenou zásielkou na fakturačnú adresu kupujúceho. Ak nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti objednávateľa pri uplatňovaní záväzkovo‐právnych vzťahov, bude predávajúci povinný vystaviť faktúru v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a sprístupniť ju bezodkladne kupujúcemu.

7. Kupujúci nezodpovedá za omeškanie s úhradou faktúry, ktorá je spôsobená nepripísaním
finančných prostriedkov na účet predávajúceho zo strany jeho finančného ústavu.

8. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený vrátiť ju predávajúcemu a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

                                                                   Článok VI.
                               Záruka, zodpovednosť za vady tovaru a reklamácie

1. Predávajúci je povinný dodať tovar kupujúcemu s odbornou starostlivosťou, v dohodnutom množstve, v akosti, originálne zabalený a vo vyhotovení podľa tejto zmluvy, spôsobilom na použitie na obvyklý účel. Tovar musí spĺňať všetky požadované kvalitatívne parametre a úžitkové vlastnosti podľa tejto zmluvy.

2. Predávajúci sa zaručuje, že tovar je nový, doteraz nepoužívaný a je vyrobený podľa dokumentácie výrobcu v súlade s technickými normami a predpismi platnými v SR a zodpovedá požadovanej kvalite a zmluvným podmienkam dohodnutými v tejto zmluve.

3. Ak predávajúci poruší povinnosti uvedené v bode 1 a 2 tohto článku zmluvy a/alebo dodá iný tovar a/alebo poruší povinnosť ustanovenú v § 420 ods. 4 zákona Obchodného zákonníka, má sa za to, že tovar má vady.

4. Predávajúci poskytuje kupujúcemu záruku za akosť tovaru 24 mesiacov, ktorá začína plynúť dňom inštalácie a odskúšania základných funkcií predmetu plnenia. Záruka za akosť spočíva v tom, že tovar bude po záručnú dobu spôsobilý na použitie na obvyklý účel a zachová si obvyklé vlastnosti. Záruka za akosť sa nevzťahuje na vady vzniknuté nesprávnym používaním a/alebo mechanickým poškodením spôsobeným kupujúcim. Zmluvné strany vylučujú aplikáciu § 428 Obchodného zákonníka pre uplatnenie zodpovednosti za vady, na ktoré sa vzťahuje záruka za akosť. Kupujúci je povinný písomne oznámiť vady tovaru (ďalej len „reklamácia“), na ktoré sa vzťahuje záruka za akosť najneskôr do uplynutia dohodnutej záručnej doby. Záručná doba nebude plynúť po dobu, po ktorú kupujúci nemôže užívať tovar pre jeho vady.

5. Záručná doba začne plynúť znova dňom prevzatia opraveného tovaru, ak bude tovar opraviteľný, alebo náhradného tovaru kupujúcim.

6. Zodpovednosť za vady, na ktoré sa nevzťahuje záruka za akosť (napr. chýbajúce množstvo tovaru v rozpore s dodacím listom, poškodený tovar) sa riadi príslušnými ustanoveniami Obchodného zákonníka. Kupujúci je povinný písomne reklamovať vady bez zbytočného odkladu po ich zistení alebo čo ich mal pri vynaložení odbornej starostlivosti zistiť pri prehliadke (zjavné vady) alebo po tom, čo sa vady mohli zistiť pri vynaložení odbornej starostlivosti, najneskôr však do dvoch rokov od doby dodania tovaru (skryté vady). Pre účely uplatnenia reklamácie vád, na ktoré sa nevzťahuje záruka za akosť, sa pod lehotou bez zbytočného odkladu rozumie 30 pracovných dní od prevzatia tovaru a vykonanej prehliadky tovaru alebo po tom, čo sa vady mohli zistiť pri vynaložení odbornej starostlivosti.

7. Nároky kupujúceho z vád tovaru sa budú spravovať režimom podľa § 436 až 441 Obchodného zákonníka.

8. Ak kupujúci zistí vady tovaru pri jeho inštalácii a odskúšaní jeho základných funkcií je oprávnený tovar neprevziať.  

9. Ak kupujúci zistí dodatočne, po odskúšaní základných funkcií tovaru, že tovar má vady, je oprávnený reklamovať vady tovaru v lehote dohodnutej v tejto zmluve a zároveň nezaplatiť faktúru v rozsahu vadného plnenia, ktorým sa rozumie aj nedodanie dokladov. Kupujúci zaplatí novú faktúru po odstránení vád, ak nevyužije právo odstúpiť od zmluvy.

10. Reklamácia musí obsahovať najmä:
a) identifikačné údaje kupujúceho (názov, sídlo, IČO), číslo zmluvy, podľa ktorej bol tovar dodaný,
b) názov, označenie, typ reklamovaného tovaru (jeho výrobnú sériu),
c) popis vady,
d) číslo dodacieho listu.

11. Ak bude reklamácia neúplná, predávajúci písomne vyzve kupujúceho na jej doplnenie, pričom lehota na doplnenie náležitostí nesmie byť kratšia ako 5 pracovných dní. Predávajúci je povinný vybaviť riadne uplatnenú reklamáciu (vrátane odstránenia vád) v čo najkratšom možnom čase, najneskôr do 30 dní odo dňa doručenia reklamácie. Reklamáciu je možné odoslať poštou alebo e‐mailom.

12. Náklady na odstránenie vád tovaru, ako aj preukázateľné náklady kupujúceho súvisiace s uplatnením nárokov z vád tovaru, znáša predávajúci.




                                                                    Článok VII.
                                                                      Sankcie

1. V prípade, ak predávajúci nedodá tovar riadne a/alebo včas podľa tejto zmluvy, uhradí kupujúcemu zmluvnú pokutu vo výške 0,03 % z ceny riadne alebo včas nedodaného tovaru za každý deň omeškania.

2. Ak dôjde k omeškaniu predávajúceho s dodaním tovaru z dôvodu pôsobenia vyššej moci (napr. živelná pohroma, vojnový konflikt, štrajk) kupujúci neuplatní zmluvnú pokutu voči predávajúcemu po dobu trvania vyššej moci.

3. V prípade, ak predávajúci nevybaví uplatnenú reklamáciu v dobe dohodnutej v článku VI. bode 11 tejto zmluvy, uhradí kupujúcemu zmluvnú pokutu vo výške 0,03 % z ceny vadného plnenia, najmenej však 10,‐ Eur za každý deň omeškania.

4. V prípade omeškania kupujúceho s úhradou faktúry, uhradí tento predávajúcemu úrok z omeškania v súlade s ustanovením § 369 ods. 2 Obchodného zákonníka.

5. Sankcie dohodnuté touto zmluvou hradí povinná zmluvná strana nezávisle na tom, či a v akej výške vznikne druhej zmluvnej strane škoda. Zmluvná pokuta sa nezapočítava do náhrady škody.

6. Dohodnuté sankcie povinná strana uhradí strane oprávnenej do 30 dní odo dňa ich písomného uplatnenia. Základom pre výpočet sankcií je cena tovaru s DPH.

                                                                    Článok VIII.
                                                        Skončenie platnosti zmluvy

1. Od tejto zmluvy môže ktorákoľvek zmluvná strana odstúpiť podľa príslušných ustanovení Obchodného zákonníka a kupujúci aj podľa § 19 zákona o verejnom obstarávaní. Odstúpenie od zmluvy musí byť druhej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od zmluvy odstupuje. Účinky odstúpenia od tejto zmluvy nastanú dňom, kedy bude písomné oznámenie o odstúpení strany odstupujúcej doručené druhej strane. Zásielka s oznámením o odstúpení sa považuje za doručenú aj vtedy, ak bola vrátená ako nedoručiteľná.

2. Zmluvné strany sa dohodli, že za podstatné porušenie kúpnej zmluvy budú považovať:
a) na strane predávajúceho:
· omeškanie predávajúceho s dodaním predmetu zmluvy oproti dohodnutému termínu,
· ak kúpna cena bude fakturovaná v rozpore s podmienkami dohodnutými v tejto zmluve,
· ak predávajúci dodá kupujúcemu tovar v inom množstve a akosti, ktoré sú v rozpore s touto zmluvou,
· neodstránenie vád tvaru predávajúcim v lehote dohodnutej na vybavenie reklamácie;
b) na strane kupujúceho:
· omeškanie s úhradou oprávnenej faktúry vyhotovenej predávajúcim, ktoré trvá viac ako 60 kalendárnych dní.

                                                                     Článok IX.
                                                          Záverečné ustanovenia

1. [bookmark: _Hlk64968277]Táto zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR.

2. Jednotlivé ustanovenia tejto zmluvy môžu byť menené, doplňované a rušené iba formou písomných, očíslovaných a podpísaných dodatkov k tejto zmluve po obojstrannej dohode obidvoch zmluvných strán a len v súlade s § 18 zákona o verejnom obstarávaní. Všetky zmeny tejto zmluvy uvedené v dodatkoch budú tvoriť jej neoddeliteľnú súčasť.

3. Zmluvné strany sa dohodli, že zmeny kontaktných údajov ako sú sídlo, prípadne miesto podnikania, číslo účtu zmluvných strán, názov organizačných zložiek zmluvných strán a zmena oprávnených osôb zmluvných strán, nie sú zmenami podliehajúcimi súhlasu zmluvných strán. Zmluvné strany zmenu týchto kontaktných údajov bezodkladne oznámia druhej zmluvnej strane jednostranným písomným oznámením, podpísaným oprávneným zástupcom, na kontaktnú adresu uvedenú v článku I. tejto zmluvy.

4.  Právne vzťahy neupravené touto zmluvou sa riadia príslušnými ustanoveniami Obchodného zákonníka, zákona o verejnom obstarávaní a súvisiacimi všeobecne záväznými právnymi predpismi Slovenskej republiky.

5. Právne vzťahy založené touto zmluvou sa riadia právnym poriadkom Slovenskej republiky. 

6. Táto zmluva je vyhotovená v štyroch rovnopisoch s platnosťou originálu, z ktorých jeden rovnopis dostane predávajúci a tri rovnopisy dostane kupujúci.

7. Zmluvné strany zhodne vyhlasujú, že zmluva bola uzatvorená slobodne a vážne po vzájomnej dohode, nie v tiesni ani za inak nevýhodných podmienok.

8. Zmluvné strany vyhlasujú, že ich spôsobilosť a voľnosť uzatvoriť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že si túto zmluvu pred jej podpisom riadne a dôsledne prečítali, jej obsah je pre nich dostatočne určitý a zrozumiteľný a na znak súhlasu ju podpisujú.

9. Kupujúci v súlade s § 41 zákona o verejnom obstarávaní stanovuje pravidlá pre využívanie subdodávateľov nasledovne: kupujúci požaduje, aby predávajúci v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok. Kupujúci zároveň požaduje, aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40, ods. 6, písm. a) až h) a ods. 7 zákona o verejnom obstarávaní; oprávnenie poskytovať službu sa preukazuje vo vzťahu k tej časti predmetu zákazky, ktorú má subdodávateľ plniť. V prípade zmeny subdodávateľa musí vyššie uvedené podmienky spĺňať aj nový subdodávateľ. Kupujúci vyžaduje, aby predávajúci v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Eventuálny zoznam subdodávateľov poskytovateľa bude Prílohou č. 2 tejto zmluvy.

10. Neoddeliteľnou súčasťou tejto kúpnej zmluvy sú prílohy:
Príloha č. 1: Technická a Cenová špecifikácia dodávaného tovaru
Príloha č. 2 : Zoznam subdodávateľov


V Bratislave dňa ..........................                                   V ................................. dňa .......................


Za kupujúceho:                                                            Za predávajúceho:






.......................................................                               .......................................................
      doc. Mária Heinzová, ArtD.		                meno, priezvisko, funkcia a podpis 
               rektorka VŠMU				     štaturárneho orgánu predávajúceho

